CELEX: 52018PC0505
Language: ro
Date: 2018-07-02
Title: Propunere de REGULAMENT AL CONSILIULUI privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Côte d'Ivoire și Comunitatea Europeană (2018-2024)

COMISIA EUROPEANĂ
            Bruxelles, 2.7.2018
            COM(2018) 505 final
            2018/0268(NLE)
            Propunere de
            REGULAMENT AL CONSILIULUI
            privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Côte d'Ivoire și Comunitatea Europeană (2018-2024)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               
                  Pe baza directivelor de negociere pertinente
                     1
                  , Comisia a purtat negocieri cu guvernul Republicii Côte d’Ivoire, în scopul încheierii unui nou protocol la Acordul de parteneriat în domeniul pescuitului dintre Comunitatea Europeană și Republica Côte d’Ivoire
                     2
                  . După încheierea acestor negocieri, a fost parafat un nou protocol, la 16 martie 2018. Protocolul acoperă o perioadă de șase ani de la data aplicării sale provizorii, și anume de la data la care a fost semnat, așa cum se prevede la articolul 15. 
               
               
                  Obiectivul principal al noului protocol este să ofere posibilități de pescuit navelor Uniunii în apele Republicii Côte d’Ivoire, ținând cont de cele mai bune avize științifice disponibile și respectând recomandările Comisiei Internaționale pentru Conservarea Tonului din Oceanul Atlantic (ICCAT). Acest nou protocol ține cont de rezultatele unei evaluări a protocolului anterior (2014-2018) și ale unei evaluări prospective privind necesitatea încheierii unui nou protocol. Ambele evaluări au fost realizate de experți externi. Protocolul va permite, de asemenea, Uniunii Europene și Republicii Côte d’Ivoire să colaboreze mai strâns în vederea promovării unei exploatări responsabile a resurselor piscicole din apele Republicii Côte d’Ivoire și a sprijinirii eforturilor Republicii Côte d’Ivoire de a-și dezvolta economia albastră, în interesul ambelor părți.
               
               
                  Protocolul prevede posibilități de pescuit pentru următoarele categorii:
               
               
                  –
                        28 de nave de pescuit ton cu plasă-pungă;
               
               
                  –
                        8 nave cu paragate plutitoare.
               
               
                  Este necesar să se stabilească metoda de alocare a acestor posibilități de pescuit între statele membre.
               
            
            
               2.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificarea adecvării legislației existente
            
            
               
                  Părțile interesate au fost consultate în cadrul evaluărilor ex post și ex ante privind posibilitatea încheierii unui nou protocol între Uniunea Europeană și Republica Côte d’Ivoire. Cu prilejul reuniunilor tehnice, au fost consultați și experți din statele membre și din industria de resort. În urma acestor consultări, s-a ajuns la concluzia că încheierea unui nou protocol la Acordul de parteneriat în domeniul pescuitului ar fi benefică pentru Uniunea Europeană și Republica Côte d’Ivoire.
               
            
            
               3.ELEMENTELE JURIDICE ALE PROPUNERII
            
            
               Prezenta procedură este inițiată în paralel cu procedurile referitoare la decizia Consiliului privind semnarea protocolului și la decizia Consiliului cu privire la încheierea protocolului în sine. 
            
            
               2018/0268 (NLE)
            
            
               Propunere de
            
            
               REGULAMENT AL CONSILIULUI
            
            
               privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Côte d'Ivoire și Comunitatea Europeană (2018-2024)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43
            
         
         
            
               alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)La 17 martie 2008, Consiliul a adoptat Regulamentul (CE) nr. 242/2008 al Consiliului
                  3
                privind încheierea Acordului de parteneriat în domeniul pescuitului între Uniunea Europeană și Republica Côte d’Ivoire (denumit în continuare „acordul”).
            
            
               (2)Ultimul protocol la acord expiră la 30 iunie 2018.
            
            
               (3)Comisia a negociat, în numele Uniunii Europene, un nou protocol privind punerea în aplicare a acordului (denumit în continuare „protocolul”). După încheierea negocierilor, la 16 martie 2018, a fost parafat un proiect de protocol. 
            
            
               (4)În conformitate cu Decizia 2018/.../UE a Consiliului
                  4
               , la [a se introduce data semnării] a fost semnat un nou protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Uniunea Europeană și Republica Côte d’Ivoire (denumit în continuare „protocolul”).
            
            
               (5)Posibilitățile de pescuit ar trebui alocate între statele membre pentru întreaga perioadă de aplicare a protocolului.
            
            
               (6)Regulamentul (UE) 2017/2403 prevede la articolul 12 că, în cursul unui anumit an sau în orice altă perioadă relevantă de punere în aplicare a unui protocol la un APPS, ținând cont de perioadele de valabilitate a autorizațiilor de pescuit neutilizate, este necesară informarea statelor membre, în vederea unei eventuale realocări a posibilităților de pescuit neutilizate.
            
            
               (7)Protocolul se va aplica cu titlu provizoriu de la data semnării sale pentru a asigura începerea rapidă a activităților de pescuit de către navele Uniunii. Prin urmare, ar trebui ca și prezentul regulament să se aplice de la aceeași dată,
            
            
               ADOPTĂ PREZENTUL REGULAMENT:
            
            
               Articolul 1
            
            
               (1)
                     Posibilitățile de pescuit stabilite în temeiul protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Côte d’Ivoire se alocă între statele membre după cum urmează:
            
            
               (a)
                     nave de pescuit ton cu plasă-pungă:
            
            
               Spania:
                     
                     [16]
                     nave
            
            
               Franța:
                     
                     [12]
                     nave
            
            
               (b)
                     nave cu paragate plutitoare:
            
            
               Spania:
                     
                     [6]
                     nave
            
            
               Portugalia:
                     
                     [2]
                     nave
            
            
         
         
            
               (2)
                     Regulamentul (UE) 2017/2403 privind gestionarea sustenabilă a flotelor de pescuit externe se aplică fără a aduce atingere acordului de pescuit dintre Uniunea Europeană și Republica Côte d’Ivoire.
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Adoptate la 15 februarie 2018, în cadrul celei de-a 3595-a reuniuni a Consiliului Educație, Tineret, Cultură și Sport.
               
               
                  
                     (2)
                  
                        JO L 170, 22.6.2013, p. 2.
               
               
                  
                     (3)
                  
                        Regulamentul (CE) nr. 242/2008 al Consiliului din 17 martie 2008 privind încheierea Acordului de parteneriat în domeniul pescuitului între Comunitatea Europeană, pe de o parte, și Republica Côte d’Ivoire, pe de altă parte (JO L 75, 18.3.2008, p. 51).
               
               
                  
                     (4)
                  
                        JO L ..., ..., p. .